African Bank verloor meer as kwart van sy waarde binne minute – praag.co.za — 20 jaar jonk!
Die groep wil sy ’n kapitaalvlakke ’n hupstoot gee deur ’n regte-uitgif van R5,5 miljard, onderskryf deur Goldman Sachs.
African Bank, die grootste plaaslike verskaffer van ongesekureerde lenings, het in die jaar tot September ’n verlies van R4,2 miljard gely nadat die waarde van sy meubelgroep Ellerines met R4,6 miljard afgeskryf is.
Sy verdienste per aandeel, eenmalige items uitgesluit, het met 88% geval tot 45,1c en die gewone dividend per aandeel het met 85% geval tot 30c.
Die groep het in ’n verklaring gesê dat swakker verbruikersvertroue, druk op besteebare inkomste, hoër skuldvlakke en arbeidsonrus tot ’n laer vraag na sy kredietprodukte en produkte gelei het. Agterstallige skuld het ook toegeneem.
“Die gebeure van die afgelope jaar het bewys dat ons nie sterk genoeg opgetree het nie,” het die groep gesê. Lenings van “lae gehalte” is verlede jaar toegestaan.
African Bank het Ellerines in 2008 gekoop vir R9,2 miljard en wil nou dié verliesmakende eenheid, wat sowat 1 000 winkels het, verkoop. – Bloomberg
Skrywer Karin RoodtGepubliseer op 11 November 2013 Kategorieë Nuus, SakeSleutelwoord aandeelprys, African Bank Investments, Ellerines, Goldman Sachs, ongesekureerde lenings, regte-uitgifte
Vorige Vorige artikel: Die onophoudelike ge-Nkandla
Volgende Volgende artikel: Westerse hulp stroom in na Filippynse supertifoon